open-index/open-wikipedia-markdown huggingface dataset:
Alliage

Un **alliage** es un homogen mixtura o metallic solid solution que es composit de du o plu elementes. 
Alliages de solid solution complet da singul solid fasal microstructura, 
benque partial solutiones da du o plu fasas que posse esser ne homogen in distribution,
dependente sur termal historie (tractament caloric). Alliages usualmen have proprietás different de tis del elementes composint.

Constituentes de un alliage de usualmen mesurat per masse. Alcun comun alliages include bronze, stal, e latune.

## Vide anc
* Metalle

## Referentias
Henri Matisse

**Henri Émile Benoît Matisse ** esset un famosi frances pictor e sculptor. Il nascet li 31-im de decembre 1869 in Le Cateau-Cambrésis e morit  li 3-im de novembre 1954 in Nice. Henri Matisse es un del max important representantes del stil del classic modernisme e un pionero e important representante del fauvisme. 

Henri Matisse studiat inter 1882 e 1887 in Paris jurisprudentie. In li annu 1898 il maritat Amélie Noellie Parayre e li cuple havet tri infantes. Li cuple divorciat in li annu 1939.

## Ovres
Li max famosi picturas de Matisse es:
* Un Fémina con un Chapel (1905)
* Li Joya del Vive (1906)
* Nu bleu (1907)
* La Danse (1909)
* L'Atelier Rouge (1911)
Sophie Nélisse

**Marie-Sophie Nélisse** es un actoressa de television e de cinemá de Canada. Ella nascet li  27-im de marte 2000 in Windsor (Ontario) e es activ quam actoressa desde li annu 2010. Sophie Nélisse es de frances-canadian orígine.
 
Sophie Nélisse es conosset per luder in li film Monsieur Lazhar, in li film The Book Thief quam *Liesel Meminger* e in li film The Kid Detective quam *Caroline*. In li annu 2019 ella ludet li rol de *Mia* in li superviventie-horror film 47 Meters Down: Uncaged.

Sophie Nélisse ganiat quelc premies de film. Su sestra Isabelle Nélisse es anc activ quam actoressa.
Uwe Tellkamp

**Uwe Tellkamp** es un autor de Germania. Il nascet li 28-im de octobre 1968 in Dresden e devenit famosi per su roman *Der Turm* (Li Turre) in li annu 2008.

Uwe Tellkamp ganiat mult litterari premies in Germania.

## Personal vive
Tellkamp adultijat in li German Democratic Republica. Uwe Tellkamp studiat medicina in Leipzig, New York e Dresden.

Uwe Tellkamp es maritat e have un filia e un filio.

## Controverses
Desde li annu 2017 Uwe Tellkamp sovente provacat per political opiniones. Il criticat li politica del guvernament quel promoe illegal inmigration e li íntolerantie del levul political látere contra persones con altere political opiniones.

## Ovres
Telllkamp publicat su unesim litterari textu in li annu 1987. Il publicat mult contributationes in litterari jurnales e essayes in jurnales.

### Romanes e racontas
* 2000 Der Hecht, die Träume und das Portugiesische Café. Roman.
* 2005 Der Eisvogel. Roman.
* 2008 Der Turm. Geschichte aus einem versunkenen Land. Roman.
* 2020 Das Atelier. Raconta.
* 2022 Der Schlaf in den Uhren Roman.
Nikolai Patrushev

**Nikolai Platonovich Patrushev** (russ scrit: Никола́й Плато́нович Па́трушев) es un politico e oficero de Russia. Il nascet li 11-im de julí 1951 in Leningrad (Hodie: Sant Petersburg) e esset inter li 12-im de may 2008 secretario e li 12-im de may 2024 Consilie de Securitá de Russia. Desde li 12-im de may 2024 Nikolai Patrushev es consiliero del presidente Vladimir Putin por li construction de naves.

## Personal e professional vive
Nikolai Patrushev studiat ingeniero por constructer naves. In li annu 1975 il esset recrutat por li servicie secret del Soviet-Union KGB. 

Nikolai Patrushev es maritat con Elena Patrusheva e li cuple have du filios.

Li seniori filio de Nikolai Patrushev, Dmitry Patrushev es desde li annu 2018 ministre por agricultura de Russia.

## Political cariera
* 1975-1991 Cariera quam oficero del servicie secret del Soviet-Union KGB.
* 1992-1994 Ministre de interni aferes del Republica Karelia.
* 1995 Patrushev devenit director de un departement del service secret de Russia FSK (hodie: Federal Servicie de Securitá de Russia).
* 1999-2008 Director del Federal Servicie de Securitá de Russia quam successor de Vladimir Putin.
* 2008 Nikolai Patrushev devenit li 12-im de may 2008 secretario Consilie de Securitá de Russia.
* 2008-2024  Nikolai Patrushev esset inter li 12-im de may 2008 til 12-im de may 2024 secretario Consilie de Securitá de Russia.
* 2024 Nikolai Patrushev devenit consiliero del presidente Vladimir Putin por li construction de naves.

## Politica
Nikolai Patrushev suporta li radical nationalist, imperialist e militarist politica del presidente Vladimir Putin.
Argente

**Argente** es un chimic element con li simbol **Ag** (de latin *argentum*) e atomic númere 47. 
Un moll, blanc, lustrosi transitional metalle, it exhibi li max alt electric conductivitá, termal conductivitá, e reflectivitá de omni metalle. Li metalle es trovat in li cruste de Terra in li pur, liber elemental forme, quam un alliage con aure e altri metalles, e in minerales quam argentite e chlorargyrite. Argente es productet usualmen quam un sub-producte del refinante de cupre, aure, plumbe, e zinc.

Argente es un metalle preciosi, que es usat por monetes, juvelerie, e in arte.
Su puritá tipicmen es mesurat sur un per-mill base. Quam un del sett metalles de antiquitá, argente ha hat un durante rol in multi human culturas.

Plu mult que por moné e un medie de investment (monetes e barres), argente es usat por paneles solari, filtration de aqua, expensiv utensiles, electric contactes e conductores, specialisat spegules, e catalyse de reactiones chimic. Su composites es usat in fotografic e x-radial film, e ili have anc multi usus in medicina.

## Vide anc
* Metalle preciosi
* Tabelle periodic

## Referenties
Stal

**Stal** es un alliage que consiste chefmen de ferre e have un contente de carbon inter 0,2% e 2,1% per pesa, 
dependente sur li gradu. Carbon es li max comun materiale alligat con li ferre, ma varie altri alligant elementes es usat, 
quam mangan, chrom, vanadium, e wolfram.
Carbon e altri elementes acte quam un durificant agente, impedir desordinationes in li cristallin rete del atomes ferric.
Variante li quantitá de alligant elementes  e li forme de lor presentie in li stal governa li qualitás
quam li duresse, ductilitá, e tensional resistentie del resultant stal. 
Stal con crescet contente de carbon posse esser fat plu dur e plu robuste quam ferre, ma tal stal es anc minu ductil quam ferre.

## Vide anc
* Alliage
* Metalle

## Referenties
Milla Jovovich

**Milla Jovovich**, nascet quam  Milica Bogdanovna Jovovich, es un actoressa de cinemá e de television del USA. Ella nascet li 17-im de decembre 1975 in Kiev, Ukraina e devenit famosi per su rol de Alice in li horror-film serie Resident Evil.

Li patre de Milla Jovovich, Bogdan Jovović, es un doctor de Serbia e li matre de ella es li russ actoressa Galina (nascet: Loginova) Jovovich. In li annu 1980 li familie de Milla Jovovich translocat a London (Reyatu Unit) e plu tard al Unit States de America a Sacramento e finalmen a Los Angeles.

Milla Jovovich es activ quam actoressa desde li annu 1985. Ja in li etá de nin annus ella esset activ quam foto-modelle. Li unesim grand successe de Milla Jovovich esset li film de scientie-fiction The Fifth Element (Li quinessim element) de Luc Besson. Milla Jovovich esset maritat con Luc Besson inter 1997 e 1999.

Milla Jovovich es maritat por li triesim vez con li film-director de Anglia Paul W. S. Anderson. Ella have tri infantes.
Nitrogen

**Nitrogen** es li chimic element con li simbol **N** e atomic númere 7. Nitrogen es un inmetalle e li max levi membre de gruppe 15 del tabelle periodic, sovente nominat li pnictogenes. It es un comun element in li universe, estimat ye settesim in tot abundantie in li Via Galactic e li Solari Sistem. A standard temperatura e pression, du atomes de nitrogen ligar a formar N2, un diatomic gas sin color o odore. N2 forma circa 78% del atmosfere de Terra. Nitrogen ocurre in omni organismes, primarimen in amine acides (e talmen proteines), in li nucleic acides (DNA e RNA) e in li energic transferent molecul adenosine triphosphat. Li human córpor contene circa 3% nitrogen per masse, li quaresim max abundant element in li córpor sequent oxygen, carbon, e hydrogen. Li nitrogenic cicle descri movement del element ex li aere, ad-in li biosfere e organic composites, poy retrodante al atmosfere.

Multi composites important in industrie, quam amoniac, nitric acide, organic nitrates (propulsentes e explosives), e cyanides, contene nitrogen. 
Li extremimen fort triplic ligante in elemental nitrogen (N≡N), li secund max fort ligante de omni diatomic molecul sequent carbon monoxid (CO), 
domina li chimie de nitrogen. To causa desfacilitá por ambi organismes e industrie in conversion de N2 ad-in util composites, ma anc ti facte implica que brulante, explodente, o decomposinte nitrogenic composites a formar gas de nitrogen libera grand quantitás de energie. Sintetic amoniac e nitrates es important industrial fertilisantes, e li nitrates de fertilisantes es polluentes in li eutrofication de aqua.

## Vide anc
* Tabelle periodic

## Referenties
Aluminium

**Aluminium** es un chimic element con li simbol&nbsp;**Al** e atomic númere&nbsp;13. Aluminium have un densitá plu bass quam tis de altri comun metalles, circa un ters del densitá de stal. It have un grand afinitá por oxygen, e forma un protectiv strate de oxid sur li superficie quande exposit al aere. Aluminium visualmen simila argenente, ambi in su color e in su grand abilitá a reflecter lumine. It es moll, inmagnetic, e ductil. 
It have un stabil isotop, 27Al; ti isotop es tre comun, e aluminium es li deci-duesim max comun element in li universe. 
Li radioactivitá de <sup>26</sup>Al es usat por radiodatante.

Chimicmen, aluminium es un post-transitional metalle in li boric gruppe; quam es comun in ti gruppe, aluminium forma composites primarimen in li +3 statu de oxidation. 
Li aluminiumic cation Al3+ es micri e altmen chargeat; talmen, it es polarisant, e li ligantes de aluminium tende vers covalentie. Li fort afinitá por oxygen ducte al comun association de aluminium con oxygen in natura in li forme de oxides; pro to, aluminium es trovat sur Terra primarimen in petres in li cruste, u it es li triesim max abundant element sequent oxygen e silicium, e aluminium presc nequande es trovat quam un liber metalle.

Aluminium es usat largimen por transportation, construction, e paccation. Malgré su abundantie in li munde, nequal organisme vivant es sapet de usar metabolicmen sales de aluminium, ma aluminium es tolerat bon per plantes e animales.

## Vide anc
* Metalle
* Tabelle periodic

## Referenties
Oxigen

**Oxigen** (anc **oxygen**) es li chimic element con li simbol&nbsp;**O** e atomic númere 8. It es un membre del chalcogenic gruppe in li tabelle periodic, un altmen reactiv inmetalle, e un oxidisant agente que facilmen forma oxides con max mult elementes tam bon quam con altre composites. Oxigen es li max abundant element sur Terra, e sequent hidrogen e helium, it es li triesim max abundant element in li universe. A standard temperatura e pression, du atomes del element ligar a formar dioxigen, un diatomic gas, sin color o odore, con li formul O2. Gas de diatomic oxigen nu constitue 20,95% del atmosfere de Terra, benque to ha changeat grandmen durante li passat de Terra. Oxigen composi presc demi del cruste terrestri in li forme de oxides.

Dioxigen provide max mult del chimic energie liberat in combustion e aerobic cellulari respiration, e multi majori classes de organic molecules in vivant organismes contene atomes de oxigen, quam proteines, nucleic acides, carbohidrates, e grasses. Oxigen es anc un majori constituent de inorganic composites del shelles, dentes, e osses de animales. Max mult li masse de vivant organismes es
oxigen in aqua, que es lor majori constituent. Plantes replena oxigen in the atmosfere de Terra per fotosyntese, quel usat li energie in solari lumine a producte oxigen ex
aqua e carbon dioxid. Oxigen es tro reactiv chimicmen a remane un liber element in aere proxim li terrestri superficie. 
Un altri allotrop de oxigen, ozon (O3), fortmen absorpte ultravioletti UVB radiation e li tre alt strate de ozon assiste protecter li biosfere de radiation ultravioletti. Tamen, ozon proxim li superficie es un polluent.

Comun usus de oxigen include production de stal, materies plastic e textiles, veldar e ciser de stales e altri metalles, propulsentes, oxigenal terapie, e vive-suportant sistemas in aviones, submarines, spacie-naves, e plongeante.

## Vide anc
* Tabelle periodic

## Referenties
Riley Keough

**Danielle Riley Keough** es un actoressa de cinemá e de television del USA. Ella nascet li 29-im de may 1989 in Santa Monica, California e es li filia del cantatoressa Lisa Marie Presley e nepota del famosi musico Elvis Presley.

In li etá de 14 annus ella comensat laborar quam foto-modelle.

Riley Keough es activ quam actoressa desde li annu 2010 e ludet li cardinal rol de *Grace* in li horror-film The Lodge in li annu 2019. In li annu 2022 Riley Keough esset co-director por li film *War Pony*.

Desde li annu 2015 ella es maritat con Ben Smith-Petersen.
Tenerife

**Tenerife** es un insul in li Atlantic Ocean. It es parte del archipelago Insules Canarias e apartene a Hispania. Li cité capital de Tenerife es Santa Cruz de Tenerife.

Tenerife have 855.521 (2020) habitantes e un area de 2034 quadrat-kilometres. Secun li area Tenerife es li max grand insul del Insules Canarias e secun li númere del habitantes Tenerife es li max grand insul del Insules Canarias.

Li insul have un diametre de circa 90 kilometres e li insul have li forme de un triangle. Li costa have un longore de 342 quadrat-kilometres. Li insul es de vulcanic orígine. Li max alt monte es li Teide con 3718 metres.

Por li economie del insul li turisme es tre important.
Aleksandr Rozenberg

**Aleksandr Nikolaevich Rozenberg** es un politico de Transnistria (Moldavia). Il nascet li 18-im de octobre 1967 in Ladyzhyn (Ukraina) e es desde li 30-im de may 2022 prim-ministre de Transnistria. 

## Personal e professional vive
Aleksandr Rozenberg studiat electro-tecnica in Chișinău. Pos to il laborat quam ingeniero in statal firmas. Ye li annu 2000 Rozenberg comensat laborar por diversi ministeries de Transnistria. Inter 2012 e 2022 il geret un fabrica de pane in Tiraspol.

Aleksandra Rozenberg es maritat e have du infantes.

## Political cariera
* 2007 Vice-ministre por industrie de Transnistria.
* 2022 Inter januar e may ministre por agricultura e natural tresores de Transnistria e desde li 30-im de may 2022 prim-ministre de Transnistria.
Marcus Tullius Cicero

**Marcus Tullius Cicero** esset un politico, filosof, avocate e scritor del Roman Republica. Il nascet li  3-im de januar 106 a.C. in Arpinum (hodie: Arpino) e morit li 7-im de decembre 43 a.C. in Formiae (hodie: Formio).

Cicero esset un del max famosi oratores del Republica Roman. In li annu 63 a.C. Cicero esset electet quam consul del Roman Republica.

Cicero devenit famosi pro su ovres *Orationes contra Verres* e *Orationes contra Catilina*.

Marcus Tullius Cicero esset maritat inter 70 a.C. e 51 a.C. con Terentia e inter 46 e 45 a. C. con Publilia. Cicero havet un filia Tullia e un filio Cicero minor.
Teide

Li **Teide** es li max alt monte de Hispania. Li Teide have un altore de 3718 metres. It apartene al territoria del municipie La Orotava, insul Tenerife.
Santa Cruz de Tenerife

**Santa Cruz de Tenerife** es li cité capital del hispan insul Tenerife e del Insules Canarias.

It have 209 194 habitantes.
Ram Nath Kovind

**Ram Nath Kovind** es un politico de India. Il nascet li 1-im de octobre 1945 in li Districte Kanpur Dehat del federal state  Uttar Pradesh e esset inter li 25-im de julí 2017 e li 25-im de julí 2022 li presidente de India. Ram Nath Kovind es un membre del partise Partise Bharatiya Janata.

## Personal e professional vive
Ram Nath Kovind studiat in Kanpur comercie e jurisprudentie e laborat quam avocate. Ram Nam Kovind apartene al social gruppe del Dalit. Il laborat in li Suprem Tribunale de India.

Desde li annu 1974 il es maritat con Savita Kovind e li cuple have un filio e un filia.

## Political cariera
* 1991 Ram Nath Kovind devenit membre del dextri Partise Bharatiya Janata.
* 1994 Ram Nath Kovind es electet in li unesim chambre del parlament de India in li Rayva Sabha.
* 1994-2006 Membre del parlament de India.
* 2015-2017 Ram Nath Kovind esset guvernator del federal state Bihar
* 2017 Ram Nath Kovind es electet quam presidente de India e comensat ti oficie li 25-im de julí 2017.
* 2017-2022 Ram Nath Kovind esset presidente de India inter li 25-im de julí 2017 e li 25-im de julí 2022.
Martin Schirdewan

**Martin Schirdewan** es un politico de Germania. Il nascet li 12-im de julí 1975 in Ost-Berlin e esset inter li 25-im de junio 2022 e li 19-im de octobre 2024 co-presidente del levul-populist partise Die Linke juntmen con Janine Wissler.

## Personal e professional vive
Martin Schirdewan studiat political scientie in Berlin inter 1998 e 2003. In li annu 2007 il fat su doctoratu in political scientie in Berlin. Martin Schirdewan laborat quam redactor de jurnales del partise Die Linke.

Li grand-patre de Martin Schirdewan, Karl Schirdewan, esset un alt functionario del Socialist Partise del Unitá de Germania in li German Democratic Republica.

## Political cariera
Martin Schirdwan fat su political cariera in li organisation del partise Die Linke in Thuringia.
* 2012 Martin Schirdewan esset electet in li presidentie del partise Die Linke.
* 2015 Martin Schirdewan candidat sin successe por li Europan Parlament, ma recivet un function del fundation Rosa-Luxemburg-Stiftung in Bruxelles.
* 2017 Martin Schirdewan devenit membre del  Europan Parlament, pro que un del deputates del partise in Europan Parlament, Fabio De Masi, devenit membre del parlament de Germania.
* 2019 Martin Schirdewan esset electet in li Europan Parlament malgré perdes del partise in li electiones. Il esset un del du candidates cardinal del partise Die Linke con Özlem Demirel. Schirdewan es chef del fraction del partise in li Europan Parlament. 
* 2022 Martin Schirdewan esset electet li 25-im de junio 2022 quam co-presidente del partise Die Linke juntmen con Janine Wissler. Schirdewan recivet 61,3 percentes del votes.
* 2022-2024 Martin Schirdewan esset 25-im de junio 2022 e li 19-im de octobre 2024 co-presidente del levul-populist partise Die Linke con Janine Wissler
* 2024 Martin Schirdewan ne candidat plu quam presidente del partise Die Linke pos un serie de defetes de du partise in pluri electiones.
Christoph Martin Wieland

**Christoph Martin Wieland** esset un german poete, autor, traductor e editor. Il nascet li 7-im de septembre 1733 in Oberholzheim e morit li 17-im de septembre 1733 in Weimar. Wieland es un important representante del era del ilumination.

In li annu 1765 Wieland maritat  Anna Dorothea von Hillenbrand e li cuple havet 14 infantes.

## Ovre
Wieland scrit li unesim roman de education (*Bildungsroman*) in Germania e anc su epopé Oberon, quel esset publicat in li annu 1780, es famosi.
Hyderabad

**Hyderabad** es un cité in India. It es situat in sud-centre west del land e es li cité capital del federal state Telangana. Hyderabad es situat in li centre del alt planura de Dekkan al fluvie Musi. Li nómine Hyderabad significa *Cité del Leones*.

Li cité have 6.809.970 (2011) habitantes e un area de 650 quadrat-kilometres. Secun li númere de habitantes Hyderabad es li quareseim max grand cité de India.

Hyderabad esset fundat in li annu 1590 de Muhammad Quli Qutb Shah. In li annu 1956 Hyderabad devenit li cité capital del federal state Andhra Pradesh. Hodie li majorité de habitantes del cité es hindus, ma hay un grand minoritá de musulmanes.

Hodie Hyderabad es un industrial centre. It es li centre del biotecnologie e farmaceutic industrie de India. Hyderabad es li sede de quar grand universitás.
Val Kilmer

**Val Edward Kilmer** esset un actor de cinemá e de television del USA. Il nascet li 31-im de decembre 1959 in Los Angeles, California e mmorit ye li 1-im de april 2025. Val Kilmer esset activ quam actor inter 1981 e 2022.

Val Kilmer comensat quam actor del teatre. Il devenit famosi per li comedies Top Secret! (1984) e Real Genius (1985), e li militari film Top Gun (1986) e li film de fantasie Willow (1988). Val Kilmer anc ludet in li film The Doors (1991) de Oliver Stone en qual il ludet Jim Morrison.

Vil Kilmer esset maritat con li actoressa Joanne Whalley inter 1988 e 1996 e li cuple have du infantes.
Boltenhagen

**Boltenhagen** es un municipie in li nord-ost de Germania. It es situat 20 kilometres west de Lübeck e 30 kilometres ost de Wismar al líttore del Baltic Mare. Boltenhagen e apartene al federal land Mecklenburg-Vorpommeria e al Subdistrict Nord-West Mecklenburg e it es un popular destination de turisme.

Li cité have 2535 (2021) habitantes e un area de 18,35 quadrat-kilometres.

Boltenhagen  esset mentionat por li unesim vez in un historic documente in li annu 1325 quam *Longa Indago * e in li annu 1336 por li unesim vez quam *Boltenhagen*. Boltenhagen esset un village de piscatores e li developament del turisme comensat in li 19-im secul.

Hodie Boltenhagen consiste ex li quar partes Boltenhagen, Redewisch, Tarnewitz e Wichmannsdorf.
Franz Liszt

**Franz Liszt** (Hungarian: Liszt Ferenc)  esset un austrian-hungarian compositor, pianist, scritor e diregente e musico. Il nascet li 22-im de octobre 1811 in Raiding (Austria-Hungaria) e morit li 31-im de julí 1886 in Bayreuth. 

Franz Liszt es un del max famosi e max influential virtuosos de piano e un del max productiv compositores del 19-im secul. Su ovre have plu quam 1300 pezzes de musica.
Jule Niemeier

**Jule Niemeier** es un professional ténnis-lusora de Germania. Ella nascet li 12-im de august 1999 in Dortmund e es desde li junio 2016 activ quam professional ténnis-lusora.

Til li may 2022 Jule Niemeier ganiat quar torneys de ITF e un torney de WTA.

In li ténnis rang-liste mundal del WTA Jule Niemeier esset li 9-im de may 2022 ye li rang 94. Quam grand surprise el atinget in Wimbleton li quart-finale in li annu 2022, in quel el perdit contra Tatjana Maria de Germania. In li duesim rond Jule Niemeier hat ganiat contra Anett Kontaveit de Estonia.

Jule Niemeier es 1,78 metres alt e su chef de exercition es Christopher Kas.
Sfax

**Sfax** (arab: صفاقس)  es un cité in Tunisia. It es situat in li ost del land al costa del Mediterraneo.

Li cité have 330.440 (2014) habitantes e un area de 56 quadrat-kilometres. Secun li númere de Sfax es li duesim max grand cité de Tunisia detra li cité capital Tunis.

Sfax have un grand portu e es un important economic e industrial centre de Tunisia. In li passate li economie del cité basat sur li exportation de oleo ex olives e pisciera.
Karalpakstan

**Kapalpakstan** es un autonom republica in li west de Uzbekistan. It es situat al west coste del Mar de Aral. In li ost de Karapakstan es li deserte Kysylkum e in li nord li deserte Aralkum.

Li cité capital del autonom republica Karalpakstan es Nukus. Li oficial lingues de Karalpakstan es uzbek e  karalpak, ma russ es mult parlat.

Li autonom republica Karalpakstan have 1.817.500 (2017) habitantes e un area de 32.107 quadrat-kilometres.

## Etnic grupes
32,8 percentes del habitantes es uzbekes, 32,2 percentes kapalpakes e 28,6 percentes kazakes.

## Historie
In li annu 1925 Karalpakstan devenit un autonom districte (oblast) in li soviet republica de Turkestan, quel apartenet al Soviet Union. In li annu 1932 Karalpakstan devenit un autonom soviet republica e li 9-im de januar 1992 un automom republica de Uzbekistan.

## Politica
Karalpakstan have su propri guvernament, parlament e constitution.

*Chef del parlament: Murat Kamalov
*Prim-ministre: Kakhraman Sariyev
Nukus

**Nukus** (karalpak: Nókis)  es un cité in Uzbekistan. It es li cité capital del autonom Republica Karalpakstan. 

Li cité have 329.100 (2022) habitantes e un area de 221 quadrat-kilometres. Secun li númere de habitantes Nukus es li sixesim max grand cité de Uzbekistan.

Nukus esset fundat in li annu 1860, ma developat mult in li annus 30 del 20-im secul durante li témpor del Soviet-Union. Durant li Soviet-Union li cité esset isolat pro que in li cité esset situat un centre por li developament de chimic armes. Ti-ci institut esset cludet in li annu 2002.
Subvestimentes

**Subvestimentes** es un forma de vestimentes quelles es directmen portat sur li pelle. Subvestimentes protecte li vestimentes contra excrementes del córpor.

## Formes de subvestimentes
* calson 
* subcamise
* sinushalter
* corsete
Emma Bading

**Emma Bading ** es un actoressa de television e de cinemá de Germania. Ella nascet li 12-im de marte 1998 in Monheim am Rhein e es activ quam actoressa desde 

Emma Bading in li annu 2018 ella ludet in li film Meine teuflisch gute Freundin li rol de 'Lilith'. Ella recivet in li annu 2019 li premie del federal land Hesse quam max bon actoressa per su rol in li film de television Play e anc por ti rol li premie del land Bavaria in li annu 2020. In Play Emma Bading li rol de *Jennifer Reitwen* qui perdi li contact con li realitá pro su manie de luder un lude de computator.

Emma Bading habita in Berlin e su sestra Bella Bading es anc actoressa.
Wes Craven

**Wesley Earl Wes Craven ** esset un successosi film-director e film-producent de cinemá de USA. Il nascet li 2-im de august 1939 in Cleveland, Ohio e 
morit li 30-im de august 2015 in Los Angeles, California.

Wes Craven studiat psichologie e anglesi in Wheaton (Illinois). Il laborat quam instrucutor de scola e docente in li universitá.

Wes Craven devenit famosi quam director de horror-filmes. Su max grand successes esset li serie de horror-filmes Nightmare on Elm Street (1984-2010) e li serie de horror-filmes Scream. Su unesim grand successes esset li horror-film The Last House on the Left in li annu 1972.

Wes Craven esset trivez maritat e havet du infantes.
Český Krumlov

**Český Krumlov** (german: Krumau o anc Böhmisch Krumau)  es un cité in Tchekia. It es situat in li sud del historic region Bohemia e apartene al region Jihočeský kraj. Li fluvie Vltava (Moldau) flue tra Český Krumlov.

Li cité have 12.461 (2022) habitantes e un area de 22,16 quadrat-kilometres. 

Český Krumlov es un centre de turisme pro li Castelle Český Krumlov, quel es li duesim max historic construction de Tchekia detra li castelle de Praha. Castelle Český Krumlov esset constructet in li annu 1240.
Elena Rybakina

**Elena Andreyevna Rybakina** (russ:  Елена Андреевна Рыбакина) es un professional ténnis-lusora de Kazakstan. Ella nascet li 17-im de junio 1999 in Moscva e ganiat li ténnis-torney de Wimbleton in li annu 2022. In li januar 2026 ella ganiat li Australian Open in Melbourne.

Elena Rybkina nascet in Moscva e es de russ orígine e comensat luder ténnis in li etá de quin annus. In li annu 2018 ella changeat li civitá e devenit un cive de Kazakstan. Li federation de ténnis de Kazakstan hat ofertat la moné por changear li nationalitá.
 
Desde li junio 2013 activ quam professional ténnis-lusora.

Til li may 2022  ella  ganiat quar torneys de ITF e du torneys de WTA.

In li ténnis rang-liste mundal del WTA Elena Rybakina esset in li julí 2022 ye li rang 21. 

Elena Rybakina es 1.84 metres alt e su chef de exercition es desde li annu 2019 Stefano Vukov.
Alkmaar

**Alkmaar** es un cité in Nederland. It es situat in li Provincia Nord-Holland. Alkmaar es situat inter li Nordic Mare e li IJsselmeer.

Alkmaar have 110.770  (2022) habitantes e un area de 31,2 quadrat-kilometres.

Alkmaar recivet li statu de un cité in li annu 1254, ma it esset ja mentionat in li 10-im secul in historic documentes. Li cité es famosi pro su mercate de caseo.

## Sport
Li football-club AZ Alkmaar lude in li liga Eredivisie quel es li suprem liga de Nederland.
Kiana Ledé

**Kiana Ledé**, nascet quam Kiana Ledé Brown, es un actoressa de cinemá e de television del USA e cantatora. Ella nascet li 3-im de april 1997 in Phoenix (Arizona) e es activ quam actoressa desde li annu 2011.

Kiana Ledé in li horror-serie de television Scream in di duesim seson li rol de *Zoe Vaughn* in li annu 2016 in 10 episodes. In li annu 2018 Liana Ledé ludet in li serie de Netflix *All about The Washingtons* in omni 10 episodes.

Kiana Ledé es anc activ quam cantatora. In li annu 2020 ella publicat su unesim album *Kiki*. Su stil de musica es pop musica e Rhythm and Blues.
Klara Bühl

**Klara Bühl** es un professional football-lusora de Germania. Ella nascet li 7-im de decembre 2000 in Haßfurt e nu ella lude por FC Bayern München e por li national selection de football por féminas de Germania. Desde li 28-im de februar 2019 Klara Bühl lude por li national selection de football por féminas de Germania.

Klara Bühl lude in li ofensive e ella es 172 centimetres alt.

## Clubes
Klara Bühl ludet por li clubes
* 2010-2013 Spvgg Untermünstertal
* 2013-2020 SC Freiburg 
* 2020- FC Bayern München 

## National selection de football por féminas de Germania
* 2019 til nu 67 ludes e 28 goles (til 3-im de junio 2025)
* 2022 Klara Bühl partiprendet in li Championatu Europan de Football por Féminas 2022 in Anglia.
* 2023 Klara Bühl Carmona partiprendet in li Championatu Mundal de Football por Féminas 2023 in Australia e Nov-Zeland.

## Successes
* 2021, 2023, 2024 e 2025 Champion de Germania con FC Bayern München 
* 2024 Bronze-medallie in li Olimpic Ludes del Estive 2024 in Paris con national selection de football por féminas de Germania.
Merle Frohms

**Merle Frohms** es un professional football-lusora de Germania. Ella nascet li 28-im de januar 1995 in Celle e ella lude por VfL Wolfsburg e por li national selection de football por féminas de Germania. Desde li 6-im de octobre 2018 Merle Frohms lude por li national selection de football por féminas de Germania.

Merle Frohms lude quam gol-gardero e ella es 175 centimetres alt.

## Clubes
Merle Frohms ludet por li clubes
* 2011-2018 VfL Wolfsburg 
* 2018-2020 Eintracht Frankfurt 
* 2020- VfL Wolfsburg 

Con li VfL Wolfsburg Merle Frohms devenit german champion football por féminas in li annus 2013, 2014, 2017 e 2018. In li annus 2013 e 2014 ella victet li UEFA-Liga del Championes por féminas con su club VfL Wolfsburg.

## National selection de football por féminas de Germania
* 2018 til nu 29 ludes (til julí 2022)
* 2022 Merle Frohms partiprendet in li Championatu Europan de Football por Féminas 2022 in Anglia.
Katherine Langford

**Katherine Langford** es un actoressa de cinemá e de television de Australia. Ella nascet li  29-im de april 1996 in Perth (West-Australia) e es activ quam actoressa desde li annu 2015.

Durant li scola ella esset un tre successosi svim-sportista.

Katherine Langford devenit internationalmen famosi per acter li rol de Hannah Baker in li serie de Netflix 13 Reasons Why. Ella ja esset nominat e ganiat international premies quam actoressa.

Katherine Langford studiat in li annus 2014 e 2015 drama e teatre. Su sestra Josephine Langford es anc un professional actoressa.
Amrum

**Amrun** es un insul de Germania in li Mare Nordic. It apartene al archipelage del Nord-Frisian Insules. Amrun es situat sud del insul Sylt e west del insul Föhr

Li insul have un longore de 10 kilometres e un largore de 2,5 kilometres. Amrun have un area de 20,46 quadrat-kilometres e it have 2.279 (2018) habitantes. Li max grand cité del insul es Nebel (Amrun).

Amrun consiste de tri municipies e quin villages.

Amrun es un centre de turisme.
Willa Fitzgerald

**Willa Fitzgerald** es un actoressa de cinemá e de television del USA. Ella nascet li 17-im de janunar 1991 in Nashville (Tennessee) e es activ quam actoressa desde li annu 2008.

Willa Fitzgerald studiat acter in li Yale School of Drama del Yale University.

Willa Fitzgerald ludet in li horror-serie de television Scream li cardinal rol de *Emma Duval* in li annu 2015-2016 in 23 episodes. In li annu 2019 e 2020 ella ludet li rol de *Colette French* in li netflix-serie Dare me.
Alpartir

**Alpartir** es un municipie situat in li provincia de Zaragoza, in li comunité autonom de Aragon, Hispania. It have un population de  inhabitantes.
Tadej Pogačar

**Tadej Pogačar** es un biciclisme-sportist de Slovenia in competitiones sur li strade. Il nascet li 21-im de septembre 1998 in Komenda (Slovenia). Il victet in li annus 2020, 2021, 2024 e 2025 li Tour de France. Pogačar es un specialist por long viages circulari.

In li annu 2024 Tadej Pogačar ganiat anc li championatu mundal sur li strade e li Giro d'Italia.

Desde li annu 2016 es Tadej Pogačar un professional biciclisme-sportist. Il habita in Mónaco con su partner Urška Žigart, qui anc es un professional biciclist de Slovenia.

## Teams
* 2017–2018 ROG-Ljubljana / Ljubljana Gusto Xaurum
* 2019 UAE Team Emirates

## Max grand successes
* 2021 e 2022 Victorie in li classement generak del Tour de France.
* 2022 Tadej Pogačar finit ye li 2-im in li classement general del Tour de France detra Jonas Vingegaard.
* 2023 Tadej Pogačar finit denov ye li 2-im in li classement general del Tour de France detra Jonas Vingegaard.
* 2024 Tadej Pogačar ganiat li classementes general del Giro d'Italia e del Tour de France e devenit champion mundal sur li strade.
* 2025 Victorie in li classement general del Tour de France.
Jonas Vingegaard

**Jonas Vingegaard** es un biciclisme-sportist de Dania in competitiones sur li strade. Il nascet li 10-im de decembre 1996 in Hillerslev (Dania). Il finit in li annu 2021 li Tour de France ye li rang 2 e ganiat li Tour de France in li annus 2022 e 2023. Vingegard es un specialist por long viages circulari.

Desde li annu 2016 es Jonas Vingegaard un professional biciclisme-sportist. Antey il laborat in un pesc-fabrica.

## Teams
* 2016–2018 ColoQuick-Cult
* 2019 Team Jumbo-Visma

## Max grand successes
* 2021 Duesim rang li total classement del Tour de France detra Tadej Pogačar.
* 2022 Vingegaard ganiat li competition *La Drôme Classic* in Francia e li Tour de France 2022.
* 2023 Vingegaard ganiat denov li Tour de France.
Nicole Billa

**Nicole Billa** es un professional football-lusora de Austria. Ella nascet li 5-im de marte 1996 in Kufstein e nu ella lude por TSG 1899 Hoffenheim e por li national selection de football por féminas de Austria. Desde li 26ma di octobre 2013 Nicole Billa lude por li national selection de football por féminas de Austria. 

Nicole Billa lude in li ofensive e ella es 168 centimetres alt.

In li annus 2019 e 2021 Nicole Billa esset electet quam bon austrian football-lusora del annu.

## Clubes
Nicole Billa ludet por li clubes
* 2003-2010 SV Angersberg
* 2010-2013 FC Wacker Innsbruck
* 2013-2015 FSK St. Pölten
* 2015- TSG 1899 Hoffenheim (Germania)

## National selection de football por féminas de Austria
* 2013 til nu 97 ludes e 47 goles (til februar 2024)
* 2017 Nicole Billa partiprendet in li Championatu Europan de Football por Féminas 2017 in Nederland.
* 2022 Nicole Billa partiprendet in li Championatu Europan de Football por Féminas 2022 in Anglia.
Dylan Minnette

**Dylan Christopher Minnette** es un actor de cinemá e de television, musico e cantator de Unit States de America. Il nascet li  29-im de decembre 1996 in Evensville (Indiana) e es activ quam actoressa desde li annu 2005.

Dylan Minnette devenit internationalmen famosi per acter li rol de *Clay Jensen* in li serie de Netflix 13 Reasons Why inter 2017 e 2020. Il anc ludet in li horror-filmes 
Goosebumps (2015), Don't Breathe (2016), The Open House (2018) e Scream (2022).

Dylan Minnette es anc activ quam musico. Il lude li ritme-gitarre e es li cantator del alternativ rock-band Wallows.
Deventer

**Deventer** es un cité e municipie in Nederland. It es situat in li west del land in li Provincia Overijssel. Li fluvie IJssel flue tra li cité.

Deventer have 99.957 (2019) habitantes e un area de 134,33 quadrat-kilometres.

Deventer esset fundat ante li 8-im secul.

## Sport
Li football-club Go Ahead Eagles Deventer have su hem in li cité Deventer e lude in li liga Eredivisie, quel es li suprem liga de Nederland.
Oskar von Wahl

**Oskar von Wahl** (23 de martie 1841 in Taifer -21 de februar 1906 in Reval) esset un ingeniere.

Il maritat Lydia Amalie Marie von Husen li 9 de august 1866.

Il esset li patre de Edgar von Wahl, li creator de Interlingue.

## Referenties
Alexei von Wahl

**Alexei von Wahl** (27 de juní/9 de julí 1808 in Põltsamaa – 21 de juñi 1866 in Tallinn) esset un functionarie russ de orígine Baltic German qui fundat li linea Päinurme del familie de Wahl.

Il studiat scienties politic in li Université de Tartu. Il poy laborat quam assessor del Ambassade Russ in London

Il esset li locatario del Domene Senioral Taevere e comprat li Domene Senioral Päinurme in 1837.

Il maritat Kornelia Elisabeth Knirsch, qui esset de ascendentie anglesi tra su matre, in Copenhagen in 1831. Ili havet ott ingantes. Un de su nepotes esset Edgar de Wahl, li creator de Interlingue.

## Referenties


## Bibliografie
* Ena von Harpe. Haus Assick. – Erlebtes Livland: Die Familie v. Wahl 1795–1993. Weißenhorn 1995. Lk 83–96

## Ligamentes extern
*Album academicum der Kaiserlichen Universität Dorpat
Domene Senioral Taevere

Li **Domene Senioral Taevere** (german *Taifer*, estonian *Taevere mõis*) esset un domene senioral in li comuna de Suure-Jaani, in li Comtia Viljandi, in Estonia.

## Historie
Li domene senioral esset constructet in li medie del 16esim secul.

Alexei von Wahl esset su locatario.

## Referenties


## Ligament extern
* Li area estonian del Archives National in li Registre de Domenes Senioral
Domene Senioral Päinurme

Li **Domene Senioral Päinurme** (german *Assik*) esset un **Rittergut** in li comuna de Sant Pedro, in li Comtia Järva, in Estonia. In li epoc modern, li ancian domene senioral resta in li Comune Järva, in li Comtia Järva.

Li centre del domene senioral esset locat in li village de Päinurme. Pos li transferte, it albergat un scol primari de 6 gradus in Päinurme.

Li boves del domene senioral esset Lähevere e Palasi.

## Historie
Li Domene Senioral Päinurme data del Medievei e esset proprietá del Familie Drolshagen en ta témpor.

Poy, it apartenet a li families Uexküll, Tiesenhausen, Stael von Holstein, Derfelden, Grünewaldt, Essen e Helmersen.

In 1840, Alexei von Wahl devenit li proprietor del domene senioral. Il esset li ultim ante 1919, li annu del expropriation par li General Major russ Ernest von Wahl.

## Construería
Li edificie principal ha esset destructet, hodie un edificie de pluri etages es locat supra it.

## Bibliografie
* Alo Särg, "Järvamaa mõisad ja mõisnikud". Argo, Tallinn 2005
Aldehuela de Liestos

**Aldehuela de Liestos** es un municipie situat in li provincia de Zaragoza, in li comunité autonom de Aragon, Hispania. It have un population de  inhabitantes.
Lydia Amalie Marie von Husen

**Lydia Amalie Marie von Husen** (16 de decembre 1845 -21 de april 1907 in Wiborg) esset li matre de Edgar von Wahl, li creator de Interlingue.

Ella maritat Oskar von Wahl li 9 de august 1866.

## Referenties
Wahl (familie nobil)

**Wahl** es un familie originari de Scotia e quel poy eat al states baltic. Li max conosset membre del familie es Edgar de Wahl, (1867-1948), qui en 1922 publicat su projecte de lingue international Occidental.

## Historie
Li familie von Wahl es un branche del ancian familie nobil scotian "MacDowall" o "MacDougall de Makerstoun". Li familie originalmen venit ex Galloway in li costa west de Scotia. In li Medievie, li Clan MacDowall hat un position important de poter, comensate con Fergus de Galloway (1096-1161). Tam tost quam in 1390, li Baron Archibald MacDowall esset concedet li domene Makerstoun sur li Fluvie Tweed in li area Borders. Con il comensa li lineage íninterruptet del familie. Li proprietores e Barones de Makerstoun hat un banca hereditari in li parlamente feudal scotian. Li branche del MacDowalls de Makerstoun prosperat til li fini del 18esim secul.

## Árbor genealogic
* Carl Gustav von Wahl
** Alexei von Wahl & Kornelia Elisabeth Knirsch
*** Oskar von Wahl (1841-1906) & Lydia Amalie Marie von Husen 
**** Edgar von Wahl (1867-1948)
**** Arthur Johann Oskar von Wahl (1870-1951)

## Galerie

Edgar de Wahl 1926.jpg|Edgar de Wahl, creator de Interlingue
Victor von Wahl.jpg|Viktor von Wahl in 1893.
Eduard Georg von Wahl (15028731089).jpg|Eduard von Wahl


## Referenties


## Bibliografie
* *[[Genealogisches Handbuch der Baltischen Ritterschaften (Neue Folge)]]*, Band 6, Hamburg 2016, S. 363–450
* *[[Genealogisches Handbuch des Adels]]*, Adelige Häuser, Band XXXII, Band 148 der Gesamtreihe, S. 438–474, C. A. Starke Verlag, Limburg (Lahn) 20-10
* Ena v. Harpe, geb. v. Wahl und Dieter v. Wahl: *Erlebtes Livland – Die Familie von Wahl 1795–1993.* Anton H. Konrad Verlag, Weißenhorn 1995, ISBN 978-3-87437-369-2 (Rezension)
* Fergus Mac Dowall of Garthland: *The Mac Dowalls.* Clan Mac Dougall Society of North America, 2009

## Ligamentes extern
* Facebook
Allande

**Allande** es un municipie situat in li comunité autonom de Asturias, Hispania. It have un population de  inhabitantes.
Alfoz de Lloredo

**Alfoz de Lloredo** es un municipie situat in li comunité autonom de Cantabria, Hispania. It have un population de  inhabitantes.
Mirad

**Mirad** es un planlingue cread de Jamie Shoemaker e fundat sur *Unilingua*, un planlingue creat de Noubar Agopoff.

## Historie
### Unilingua
Unilingua esset creat de Noubar Agopoff, un inventor francesi e publicat in 1965.

### Mirad
Jamie Schoemaker changeat li nómine del lingue a Mirad e fat quel changes:
* il fat it plu regulari,
* li alfabet es plu leabil.
* il adjuntet, corectet e eliminat quelc coses del grammatica e li vocabularium.

Il creat un dictionarium de plu 50 000 paroles.

## Grammatica

## Exemple
* *Hya tobi taje yiva ay gea be utfiz ay doyivi. Yit bulwe bay vyatex ay tyaf ay yefu hyuitaxner tidyenay*.
** Omni homes nasce líber e egal in dignitá e jures. Ili es dotat de rasone conscientie e deve acter vers unaltru in un spíritu de fraternitá.

## Referenties


## Ligament extern
* Grammatica de Mirad
* Dictionarium
Crímines de guerre soviet

Li **crímines de guerre e crímines contra li homanité quel esset perpretat del Soviet-Union** e su forties armat de 1919 til 1991 include actes quel esset comisset del Armé Rubi (plu tard nominat li Armé Soviet), quam anc actes quel esset comisset del NKVD, includent actes quel esset comisset del Truppes Intern del NKVD. In quelc casus, ti-ci actes esset comisset su li ordones del ductor soviet Josef Stalin in li chassada del plan de action de Terrore Rubi del Guvernament Soviet. In altri ocasiones ili esset comisset sin li ordones del truppes soviet contra prisoneros de guerre o civiles de landes quel hat esset in guerre con li URSS, o esset comisset durante li guerreada partisan.

## Referenties
Ancian Roma

**Ancian Roma** (in latin *Antiqua Rōma*) esset un union politic quel nascet del extension del cité de Roma, quel, in su apogé, extendet ex li Reyatu Unit til li Sahara e ex li Peninsul Iberic til li Eufrates. In li comense, pos su fundation in 753 a.C., Roma esset un monarchie etruscan. Poy, in li 509 a.C., it devenit un republica, e in li 27 a.C. it devenit un imperie. Al periode de maxim splendore, ti conosset quam *pax romana* pro su state de harmonie quel dominat in li regiones roman, li imperie conosset un periode de orde e ricchesse sub li dinastie Antonin (96-192), e in un gradu plu bass, sub ti del Severes (193-235). It furnit li elementes essential por li developpation de Occidente, e plu tard, del Est.

## Historie
### Li unesim romanes
Li situation de Roma es localisat along protohistoric rutes quel format axes strategic de comunication, permissente, in particular, li connection inter Etruria e Campania. It representat un majori punctu de passage inter li Via Campana e li Via Salaria (pavat ex li sabines in li 2esim milenie a.C., conexet per li vada del Insul Tiber. Ti favorat li comercie de sal colectet in li morasses de sal de Ostia, quam li comercie de carne qui venit del transhumantie ex li Apenines.

Li archeologie monstra que Roma es plu old quam li autores ancian suggestet, qui volet localisar li orígine de lor cité in un passate legendari. Li unesim comunités colonisat li loc de Roma permanentmen (initialmen plagat de paludes e submisset al inundationes del Tiber) particularmen in li Palatin e altri colines roman desde li 10esim secul (etá de bronze tard), in li forme de litt villages.

Li unesim romanes esset organisat in hederitari gruppes nominat *gentes*. Per un long témpor, ti-ci tip de division esset comun inter li max del indo-europanes. Chascun clan esset format per un gruppe de families que vivet sub li autoritá de un patriarch, nominat *pater* ("patre"). Chascun *gens* format un unité self-governat, e chascun membre de un *gens* particular dividet li sam jures e responsabilitás quam li altres. Chascun clan governat self sive democraticmen (chascun membre posset votar) o aristocraticmen (un gruppe de plu oldones resolvet li problemes).

Long ante li date traditional del fundation de Roma, un comunité coalescet in un confederation, con li cité de Alba Longa quam su punctu de incontra. Totvez, pos un cert témpor, li centre de ti-ci confederation changeat a Roma.
Castricum

**Castricum** es un cité e municipie in Nederland. It es situat in li Provincia Nord-Holland al costa del Nordic Mare e in li dunes inter Alkmaar e Heiloo

Castricum have 36.249 (2022) habitantes e un area de 60,4 quadrat-kilometres.

Castricum have un direct tren conexion con li cité capital Amsterdam. Li municipie Castricum consiste ex li partes Castricum, Akersloot, Bakkum, De Woude, Limmen e li station balneari *Castricum aan Zee*.
Anievas

**Anievas** es un municipie situat in li comunité autonom de Cantabria, Hispania. It have un population de  inhabitantes in un area de 20,90 km².
Índependentisme catalan

Li **índependentisme catalan** es li position politic quel defensa li índependentie de Catalonia, con su actual límites quam comunité autonom hispan, o pro li vision pancatalaniste quel include Andorra, li Strie de Aragon, li Comunité Valencian, li Carche in Murcia, li Insules Baleari, li Pirineos Oriental (quel esset cedet a Francia in li Tractate del Pirineos in li secul XVIII), e Alguer in Sardinia (Italia).
Martina Wildner

**Martina Wildner** es un autoressa de Germania. Ella nascet li 11-im de septembre 1968 in Obergünzburg e scri libres por yunes e infantes. Su ovres ganiat quelc premies in li categorie libres por yunes.

Su roman *Das schaurige Haus* (Li horribil dom) esset adaptet quam horror-film por yunes del austrian film-director Daniel Prochaska e li film esset un grand successe che Netflix.

## Personal vive
Martina Wildner comensat studiar scientie de islam in Erlangen, ma ne finit ti studie. Ella studiat poy grafic-design in Nürnberg. Desde li annu 1998 Martina Wildner labora quam pictor e autoressa.

Martina Wildner habita con su familie in Berlin.

## Ovres
* 2003 Liebe Isolde.
* 2003 Jede Menge Sternschnuppen
* 2006 Michelles Fehler
* 2006 Das Ungeheuer im Titicacasee, in: Geschichtenkoffer für Schatzsucher.
* 2007 G wie glücklich, in: Geschichtenkoffer für Glückskinder
* 2008 Six
* 2008 Kleine Fische
* 2009 Wo liegt Badral?
* 2010 Grenzland
* 2010 Cora und Fred – Ein Zwilling kommt selten allein
* 2012 Das schaurige Haus.
* 2013 Königin des Sprungturms. 
* 2016 Finsterer Sommer. 
* 2019 Die Krähe am unheimlichen See.
Erich Werner

**Erich Werner** es li actual editor de Cosmoglotta e li secretario (administrator) del Interlingue-Union.

## Vide anc
* Liste del Interlinguistes e Occidentalistes

## Referenties
Provincia de Toledo

Li **provincia de Toledo** es un provincia situat in li comunité autonom de Castilia-La Mancha, in Hispania. It have un population de  habitantes. Su capital es li cité de Toledo.
Abánades

**Abánades** es un municipie situat in li provincia de Guadalajara, in li comunité autonom de Castilia-La Mancha, Hispania. It have un population de  inhabitantes.
Tamara Smart

**Tamara Valerie Smart** es un actoressa de cinemá e de television del Reyatu Unit. Ella nascet li 14-im de junio 2005 in London (England) e es activ quam actoressa desde li annu 2017.

Inter 2017 e 2020 Tamara Smart ludet li cardinal rol in li serie de television de CBBC *The Worst Witch*. Ella ludet in 43 episodes li cardinal rol de *Enid Nightshade*.

Tamara Smart ludet li cardinal rol in li serie de Netflix Resident Evil (series) in quel ella ludet li yun Jade Wesker in omni ott episodes del serie.